《建炎丞相成国吕忠穆公退老堂 其二》
宋代·黄叔敖

望隆江左谢太傅，功冠淮西裴晋公。何事东山却高卧，空馀绿野想遗风。

矫情镇物端谁似，晚节全身与俗同。再拜祝公追往辙，中兴周室赖元功。

作者简介：宋洪州分宁人，字嗣深。黄廉子。哲宗元祐六年进士。累官广东转运判官，兼提举市舶。以疏言岭表所产不足以奉玉食被免官，未几复职，迁户部尚书致仕。有文集、奏议、《春秋讲义》等。